`பெருமைமிக்க இந்தப் புண்ணிய பாரதத்தில் எண்ணற்ற மகான்கள் அவதரித்திருக்கிறார்கள். அவர்களில் ஒப்புவமை இல்லாத தனிச் சிறப்புப் பெற்றவர் அந்த மகான். ஆன்மிகக் கடலாகத் திகழ்ந்தாலும், ஏழை எளிய மக்களிடமும், சாதியின் பெயரால் ஒதுக்கப்பட்டவர்களிடமும் கருணையும் அன்பும் கொண்டவர். `மக்களுக்காகவே கோயில்’ என்று கூறி ஆகமக் கோட்பாடுகளை எளிமைப்படுத்தியவர். எல்லோரும் ஆலயத்துக்குச் சென்று வழிபட வழிவகுத்தவர். `ஆண்டவனின் முன்பு அனைவரும் சமம்’ என்று ஏழை எளியவர்களிடம் இரக்கம் கொண்டிருந்தவர் அவர்...’ என்று சுவாமி விவேகானந்தரால் பல இடங்களில் சிலாகித்துப் பெருமைப்படுத்தப்பட்ட அந்த மகாஞானி ஸ்ரீராமாநுஜர். இன்று (21-04-2018) ஸ்ரீராமாநுஜரின் திரு அவதார தினம் கொண்டாடப்படுகிறது.